A4-0378/98

Ψήφισμα επί της έκθεσης της Επιτροπής προς το Ευρωπαϊκό Κοινοβούλιο και το Συμβούλιο σχετικά με την εφαρμογή των οδηγιών 92/73/ΕΟΚ και 92/74/ΕΟΚ περί των ομοιοπαθητικών φαρμάκων (COM(97)0362 - C4-0484/97)

Το Ευρωπαϊκό Κοινοβούλιο,

- έχοντας υπόψη την έκθεση που η Επιτροπή κατέθεσε στις 14 Ιουλίου 1997 σχετικά με την εφαρμογή των οδηγιών 92/73/ΕΟΚ και 92/74/ΕΟΚ περί των ομοιοπαθητικών φαρμάκων (COM(97)0362 - C4-0484/97),

- έχοντας υπόψη τη Συνθήκη ίδρυσης της Ευρωπαϊκής Κοινότητας, και ειδικότερα το άρθρο 100 Α,

- έχοντας υπόψη την οδηγία 92/73/ΕΟΚ περί επέκτασης του πεδίου εφαρμογής των οδηγιών 65/65/ΕΟΚ και 75/319/ΕΟΚ περί προσαρμογής των νομικών και διοικητικών διατάξεων των σχετικών με τα φαρμακευτικά ιδιοσκευάσματα και περί καθορισμού συμπληρωματικών διατάξεων για τα ομοιοπαθητικά φάρμακα,

- έχοντας υπόψη την οδηγία 92/74/ΕΟΚ περί επέκτασης του πεδίου εφαρμογής της οδηγίας 81/851/ΕΟΚ περί προσαρμογής των νομικών και διοικητικών διατάξεων των σχετικών με τα φαρμακευτικά ιδιοσκευάσματα και περί καθορισμού συμπληρωματικών διατάξεων για τα ομοιοπαθητικά φάρμακα κτηνιατρικής χρήσεως,

- έχοντας υπόψη την απόφαση του Ευρωπαϊκού Δικαστηρίου της 12ης Φεβρουαρίου 1998 για την υπόθεση C-144/97 ((Συλλογή της νομολογίας του Δικαστηρίου 1998, σελ. Ι-0613)),

- έχοντας υπόψη τη γνωμοδότηση σε πρώτη ανάγνωση της 13ης Ιουνίου 1991 ((ΕΕ C 183 της 15.7.1991, σελ. 318)) και την απόφασή του σε δεύτερη ανάγνωση της 8ης Ιουλίου 1992 ((ΕΕ C 241 της 21.9.1992, σελ. 93)) σχετικά με οδηγία που διευρύνει το πεδίο εφαρμογής των οδηγιών 65/65/ΕΟΚ ξαθ 75/319/ΕΟΚ όσον αφορά την προσέγγιση των κανονιστικών, νομοθετικών και διοικητικών διατάξεων σχετικά με τα φάρμακα και που καθορίζει τις συμπληρωματικές διατάξεις για τα ομοιοπαθητικά φάρμακα,

- έχοντας υπόψη το ψήφισμα του της 29 Μαΐου 1997 σχετικά με το καθεστώς της μη συμβατικής ιατρικής ((ΕΕ C 182 της 16.6.1997, σελ. 67)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών, καθώς και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Νομικών Θεμάτων και Δικαιωμάτων των Πολιτών (A4-0378/98),

A. εκτιμώντας ότι το ένα πέμπτον έως και το ένα τέταρτο των πολιτών της Ευρωπαϊκής Ένωσης κάνει χρήση ομοιοπαθητικών φαρμάκων και ότι τα ομοιοπαθητικά φάρμακα αντιπροσωπεύουν το 1% των πωλήσεων της ευρωπαϊκής φαρμακοβιομηχανίας,

B. εκτιμώντας ότι οι διαφορές μεταξύ κρατών μελών ως προς την ανοχή ή την αναγνώριση των ομοιοπαθητικών φαρμάκων νοθεύουν τον ανταγωνισμό και διαταράσσουν την αγορά,

Γ. εκτιμώντας ότι πρέπει να κατοχυρωθεί η πρόσβαση στα ομοιοπαθητικά φάρμακα και η αξιοπιστία αυτών των τελευταίων, η δε ενημέρωση των καταναλωτών πρέπει να διασφαλιστεί,

Δ. εκτιμώντας ότι η μεταφορά των άρθρων 2, 3, 4, 5, 10 και 11 των οδηγιών 92/73/ΕΟΚ και 92/74/ΕΟΚ στο εσωτερικό δίκαιο είχε ίσως κάποιες δυσκολίες, αλλά δεν έχει προκαλέσει ριζικές διαμαρτυρίες ή αντιρρήσεις,

Ε. εκτιμώντας ότι η ενσωμάτωση των άρθρων 1, 8 και 9 της οδηγίας 92/73/ΕΟΚ στο εσωτερικό δίκαιο δημιούργησε δυκολίες όσον αφορά την καταχώριση ή την έγκριση ανθρωποσοφικών ομοιοπαθητικών φαρμάκων,

ΣΤ. εκτιμώντας ότι σε ορισμένα κράτη μέλη, τα ανθρωποσοφικά ομοιοπαθητικά φάρμακα συγκεντρώνουν σημαντικό ενδιαφέρον και έχουν καταχωρηθεί στην επίσημη φαρμακολογία,

Ζ. εκτιμώντας ότι η παράγραφος 2 του άρθρου 6 και των δυο οδηγιών προβλέπει τη δυνατότητα θέσπισης «ενός ειδικού συστήματος απλοποιημένης έγκρισης των ομοιοπαθητικών φαρμάκων», όμως τα κράτη μέλη δεν έχουν κάνει χρήση αυτής της διάταξης η οποία παραμένει, κατά συνέπεια, άνευ αντικειμένου,

Η. εκτιμώντας ότι η μεταφορά της παραγράφου 3 του άρθρου 6 της οδηγίας 92/73/ΕΟΚ περί της διαφήμισης των ομοιοπαθητικών φαρμάκων και της παραγράφου 1 του άρθρου 9 και των οδηγιών, περί της έγκρισης και της επισήμανσης των ομοιοπαθητικών εκείνων φαρμάκων που δεν υπάγονται στην ειδική απλοποιημένη διαδικασία έγκρισης, δεν έχει προκαλέσει ιδιαίτερες δυσκολίες,

Αναγνώριση

Θ. εκτιμώντας ότι η παράγραφος 1 του άρθρου 6 και των δυο οδηγιών ορίζει πως το κράτος μέλος «λαμβάνει δεόντως υπόψη τις καταχωρίσεις ή εγκρίσεις που ήδη έγιναν ή δόθηκαν από κάποιο άλλο κράτος μέλος», ότι η διάταξη αυτή de jure είναι τόσο ασαφής ώστε η μεταφορά μπορεί να διαφέρει πολύ από το ένα κράτος μέλος στο άλλο και de facto δεν είναι αρκετά αυστηρή ώστε να αποκλείει τις στρεβλώσεις του ανταγωνισμού, ενώ μια πιο ενιαία διάταξη ήδη θα έθετε λιγότερα ερμηνευτικά προβλήματα, μια δε πιο δεσμευτική διάταξη θα διασφάλιζε την ελεύθερη διακίνηση των σχετικών εμπορευμάτων,

Ι. εκτιμώντας ότι η χωριστή αξιολόγηση κάθε ομοιοπαθητικού φαρμάκου σε κάθε κράτος μέλος σημαίνει μεγάλη σπατάλη χρόνου και χρήματος και προκαλεί εμπορικά εμπόδια λόγω των διαφορετικών κριτηρίων και περιθωρίων αξιολόγησης και ότι πρέπει να πραγματοποιείται βάσει κριτηρίων που παρέχουν όλες τις εγγυήσεις για την ποιότητα και την ασφάλεια του φαρμάκου,

Ειδική απλοποιημένη διαδικασία έγκρισης (ΕΑΔΕ)

ΙΑ. εκτιμώντας ότι ορισμένα κράτη μέλη, κατά τη μεταφορά της παραγράφου 1 του άρθρου 7 των δυο οδηγιών στο εσωτερικό τους δίκαιο, αντικατέστησαν ή επεξέτειναν τη σχετική διάταξη με άλλες προδιαγραφές, με αποτέλεσμα να υπάρχει κίνδυνος πρόκλησης αδικαιολόγητων στρεβλώσεων στον ανταγωνισμό,

ΙΒ. εκτιμώντας ότι, σύμφωνα με τα κείμενα των οδηγιών 92/73/ΕΟΚ και 92/74/ΕΟΚ, τα ομοιοπαθητικά φάρμακα προκρίνονται για ΕΑΔΕ μόνον εφόσον ο βαθμός αραίωσης ανά παρασκεύασμα παραμένει κάτω από το μέγιστο όριο του 1/10.000 του μητρικού βάμματος ή κάτω από το 1/100 της μικρότερης δόσης ενεργών συστατικών που χρησιμοποιείται στην αλλοπαθητική, ενεργών συστατικών για τα οποία απαιτείται ιατρική συνταγή, ότι ορισμένα κράτη μέλη παρακάμπτουν αυτήν την διάταξη, και ότι ο περιορισμός του βαθμού αραίωσης σε ύψος μετά το οποίο τα κύρια ενεργά ομοιοπαθητικά συστατικά μπορούν να συμπεριληφθούν στα ομοιοπαθητικά φάρμακα αποτελεί μέτρο το οποίο είναι εντελώς αυθαίρετο, μη λαμβάνοντας υπόψη τις παραμέτρους που αφορούν την μορφή υπό την οποία παρουσιάζεται το φάρμακο, τον τρόπο χορήγησης και τον τύπο του φαρμάκου. Επιπλέον, αυτός ο περιορισμός θα έχει ως συνέπεια να αποσυρθούν από την αγορά ομοιοπαθητικά φάρμακα τα οποία κυκλοφορούν επί δεκαετίες μη όντας αποδεδειγμένως επικίνδυνα, τούτο δε ενδέχεται να αποβεί εις βάρος πολλών ομοιοπαθητικών εργαστηρίων[semigr ]

ΙΓ. εκτιμώντας ότι η οδηγία 92/73/ΕΟΚ περιορίζει την ΕΑΔΕ στα ομοιοπαθητικά φάρμακα που λαμβάνονται από το στόμα ή που προορίζονται για εξωτερική χρήση, χωρίς αυτό να στηρίζεται σε γενικώς αποδεκτές και επιστημονικά τεκμηριωμένες προδιαγραφές ασφαλείας και υγείας, και ότι ορισμένα κράτη μέλη αγνοούν τον περιορισμό αυτό και επιτρέπουν και άλλους τρόπους χορήγησης και ότι η ασφάλεια του τρόπου χορηγήσεως διασφαλίζεται όχι μόνο με την καταγραφή του τρόπου χορηγήσεως στην επίσημη φαρμακοποιία, αλλά και με την εφαρμογή των κανόνων ορθής παρασκευαστικής πρακτικής,

ΙΔ. εκτιμώντας ότι η οδηγία 92/74/ΕΟΚ, ανεξάρτητα από την οδηγία 2377/90 περί καταλοίπων από κτηνιατρικά φάρμακα στα τρόφιμα ζωικής προέλευσης, προβλέπει ΕΑΔΕ μόνο για ομοιοπαθητικά φάρμακα που προορίζονται για μη βρώσιμα κατοικίδια ή εξωτικά ζώα,

Επισήμανση

ΙΕ. εκτιμώντας ότι η υποχρεωτική μνεία της επιστημονικής ονομασίας στην ετικέτα, και ενδεχομένως και στις έντυπες οδηγίες χρήσης, αυξάνει την ασάφεια, πράγμα που οδηγεί σε σύγχυση και σε σφάλματα, και ότι μια ευκρινής και εύκολα απομνημονευόμενη ονομασία απλώς θα προσέφερε ένα σταθερό σημείο αναφοράς στον ασθενή και στον καταναλωτή,

ΙΣΤ. εκτιμώντας ότι η δοσολογία ή η ποσολογία δίνει στον ασθενή ή στον καταναλωτή μια ιδέα περί της φύσης και του σκοπού ενός συγκεκριμένου φαρμάκου,

ΙΖ. εκτιμώντας ότι η υποχρεωτική ένδειξη «ομοιοπαθητικό φάρμακο χωρίς εγκεκριμένη θεραπευτική ενέργεια» στην ετικέτα, και ενδεχομένως και στις έντυπες οδηγίες χρήσης, έχει μεταφερθεί με διαφορετικούς τρόπους στο εσωτερικό δίκαιο των κρατών μελών, ότι ο όρος περί μνείας των εγκεκριμένων ή μη θεραπευτικών ενδείξεων δεν αποτελεί μέρος της διαδικασίας έγκρισης, ότι αυτή η περιγραφή έχει υποτιμητική χροιά και ότι τούτο προφανώς συνιστά άνιση μεταχείριση,

ΙΗ. εκτιμώντας ότι τα ομοιοπαθητικά φάρμακα που προορίζονται για τους ανθρώπους πρέπει, στην ετικέτα και ενδεχομένως και στις έντυπες οδηγίες χρήσης, να προειδοποιούν ότι, σε περίπτωση συνέχισης ορισμένων ενοχλήσεων «στη διάρκεια της χρήσης του φαρμάκου» πρέπει να ζητείται η γνώμη ενός ιατρού, ότι μια τέτοια προειδοποίηση μαρτυρά έλλειψη γνώσεων για την ενέργεια των φαρμάκων και για την πορεία ανάρρωσης ή αποκατάστασης, αλλά ότι πρέπει να αποτραπεί η καθυστερημένη επέμβαση σε μακροχρόνιες ασθένειες,

Ειδικές διατάξεις

ΙΘ. εκτιμώντας ότι τα κράτη μέλη είναι ελεύθερα, στις δοκιμές των ομοιοπαθητικών εκείνων φαρμάκων που δεν υπάγονται στην ΕΔΑΕ, να ορίζουν ειδικές διατάξεις για τις φαρμακολογικές, τοξικολογικές και κλινικές δοκιμές, ότι ορισμένα κράτη μέλη το έχουν πράξει και άλλα όχι, ότι έτσι ναι μεν λαμβάνονται υπόψη οι διαφορές μεταξύ εθνικών συνθηκών και μεταξύ ιατρικών παραδόσεων, αλλά προκαλούνται ταυτόχρονα και στρεβλώσεις του ανταγωνισμού,

Ειδικές διατάξεις

1. επισημαίνει ότι, σύμφωνα με το άρθρο 10, παράγραφος 3, των οδηγιών 92/73/ΕΟΚ και 92/74/ΕΟΚ, η Επιτροπή όφειλε να έχει υποβάλει έκθεση το αργότερο μέχρι τις 31 Δεκεμβρίου 1995 στο Κοινοβούλιο και το Συμβούλιο σε ό,τι αφορά τη μεταφορά στις εθνικές νομοθεσίες και την εφαρμογή των οδηγιών από τα κράτη μέλη[semigr ] καταδικάζει την καθυστέρηση που μεσολάβησε, όποιοι και αν είναι οι λόγοι που την υπαγόρευσαν[semigr ]

2. καλεί την Επιτροπή, με την ευκαιρία της έκθεσης για τα ομοιοπαθητικά φάρμακα και βάσει των προτάσεων του Ευρωπαϊκού Κοινοβουλίου, να παρουσιάσει μια πρόταση οδηγίας για την τροποποίηση της οδηγίας 92/73/ΕΟΚ και μια πρόταση οδηγίας για την τροποποίηση της οδηγίας 92/74/ΕΟΚ[semigr ]

3. καλεί την Επιτροπή να τροποποιήσει το άρθρο 1 της οδηγίας 92/73/ΕΟΚ κατά τέτοιο τρόπο ώστε τα ανθρωποσοφικά ομοιοπαθητικά φάρμακα που έχουν καταχωρηθεί στην επίσημη φαρμακοποιία να εξομοιωθούν προς τα ομοιοπαθητικά φάρμακα[semigr ]

Αναγνώριση

4. καλεί την Επιτροπή να εξετάσει εάν και με ποιο τρόπο πρέπει να θεσπιστεί ένα σύστημα αμοιβαίας αναγνώρισης των ομοιοπαθητικών φαρμάκων, βάσει σωστών κανόνων και προδιαγραφών[semigr ]

5. καλεί την Επιτροπή να θεσπίσει κανόνες συστάσεως φακέλων για τις αιτήσεις καταχωρίσεως που θα ισχύουν σε όλα τα κράτη μέλη και θα παρέχουν όλες τις εγγυήσεις ποιότητας και ασφάλειας[semigr ]

6. καλεί την Επιτροπή να εξετάσει τη σκοπιμότητα και τη βιωσιμότητα ενός συστήματος αναγνώρισης των ομοιοπαθητικών φαρμάκων από ένα κοινοτικό όργανο αποτελούμενο από ειδικευμένους και εξουσιοδοτημένους εμπειρογνώμονες[semigr ]

7. ζητεί, εν αναμονή ενός τέτοιου συστήματος συντονισμού και εναρμόνισης, να τροποποιηθεί το άρθρο 6, παράγραφος 1 των σημερινών οδηγιών κατά τρόπον ώστε να έχουν τα κράτη μέλη ρητή υποχρέωση αναγνώρισης των αδειών και των εγκρίσεων που εκδίδονται από άλλα κράτη μέλη και να προσδιορισθεί επακριβώς ποιες ειδικές προϋποθέσεις πρέπει να αναγνωρίζονται αμοιβαίως ή να εγκρίνονται από άλλα κράτη μέλη[semigr ]

8. καλεί την Επιτροπή να διασφαλίσει την προστασία συστήματος συντονισμού ή εναρμόνισης δια του οποίου θα παρακολουθείται η ποιότητα των διαδικασιών καταχωρίσεως[semigr ]

9. εκτιμά, ως εκ τούτου, ότι η εφαρμογή της αρχής της αμοιβαίας αναγνώρισης πρέπει να εξαρτηθεί από την καθιέρωση, εκτός από τους κατάλληλους μηχανισμούς ελέγχου, χρηστών μεθόδων παραγωγής και χρηστών εργαστηριακών πρακτικών, καθώς και από διατάξεις με τις οποίες θα εξασφαλίζεται ότι κανένα κράτος μέλος δεν υποχρεούται να υποβαθμίσει τις προδιαγραφές του σε ό,τι αφορά τα προβληματικά κατάλοιπα ή τη μόλυνση των χρησιμοποιούμενων ουσιών[semigr ]

10. εκτιμά ότι τα κοινά κριτήρια ασφαλείας πρέπει να καθορισθούν σε επίπεδο Ένωσης και ότι το κράτος μέλος στο οποίο εγκρίνεται κατά πρώτο λόγο ένα ομοιοπαθητικό προϊόν πρέπει να αποτιμά και να τεκμηριώνει συμμόρφωση με αυτά τα κριτήρια[semigr ]

Ειδική απλοποιημένη διαδικασία έγκρισης (ΕΑΔΕ)

11. καλεί την Επιτροπή να διερευνήσει κατά πόσον υπάγονται στην ΕΑΔΕ τα ομοιοπαθητικά εκείνα φάρμακα, πλην των δια του στόματος ή για εξωτερική χρήση χορηγουμένων, που δεν παρουσιάζουν κίνδυνο για την ασφάλεια και την υγεία του καταναλωτή, όπως είναι π.χ. οι ενέσεις, οι διαδερμικές επικολλούμενες ταινίες, τα αερολύματα, οι σταγόνες, τα υπόθετα, ή οποιαδήποτε άλλη μορφή, εάν δε χρειασθεί, να καταστήσει χαλαρότερη τη ρύθμιση αυτή[semigr ]

12. καλεί την Επιτροπή να διερευνήσει τους όρους και τους τρόπους θέσπισης ενός κοινοτικής ισχύος καταλόγου των βαθμών αραίωσης που επιτυγχάνονται με το μητρικό βάμμα και, εν τη απουσία ενός τέτοιου καταλόγου, να αναθεωρήσει και να αυξήσει όσο το δυνατόν περισσότερο τους σήμερα ισχύοντες βαθμούς αραίωσης[semigr ]

13. ζητεί να συμπεριληφθούν στην ΕΔΑΕ και τα ομοιοπαθητικά φάρμακα κτηνιατρικής χρήσης, ανεξάρτητα από το είδος των ζώων για τα οποία χρησιμοποιούνται αυτά τα φάρμακα[semigr ]

Επισήμανση

14. ζητεί να καταργηθεί η απαγόρευση χρήσης επινοημένων ονομασιών, ειδικότερα σε ό,τι αφορά τα σύνθετα παρασκευάσματα, με την προϋπόθεση ότι αυτές δεν θα περιέχουν ούτε θα υπαινίσσονται κάποια συγκεκριμένη θεραπευτική ένδειξη[semigr ]

15. συνιστά να προβλεφθεί η υποχρεωτική αναγραφή της δοσολογίας ή της ποσολογίας στην ετικέτα και, ενδεχομένως, και στις έντυπες οδηγίες χρήσης[semigr ]

16. ζητεί να καταργηθεί η υποχρεωτική αναγραφή της μνείας «ομοιοπαθητικό φάρμακο χωρίς εγκεκριμένη θεραπευτική ένδειξη» και καλεί την Επιτροπή να εξετάσει κατά πόσον η υποχρεωτική αναγραφή της μνείας «χρήση σύμφωνα με την κλινική ομοιοπαθητική φαρμακολογία» (φαρμακολογικό πλαίσιο) προσφέρει μια έγκυρη εναλλακτική λύση[semigr ]

17. ζητεί να αναπροσαρμοσθεί η υποχρεωτικά αναγραφόμενη προειδοποίηση περί προσφυγής σε ιατρό σε περίπτωση συνέχισης των ενοχλήσεων «κατά τη χρήση του φαρμάκου» και καλεί την Επιτροπή να προτείνει την απάλειψη της φράσης «κατά τη χρήση του φαρμάκου[semigr ]

Ειδικές διατάξεις

18. καλεί την Επιτροπή να υποβάλει πρόταση προκειμένου να καταστεί υποχρεωτική η έκδοση ειδικών διατάξεων από τα κράτη μέλη για τις φαρμακολογικές, τοξικολογικές και κλινικές δοκιμές ομοιοπαθητικών φαρμάκων που δεν υπάγονται στην ΕΑΔΕ, και τούτο με την πλήρη σύμμετοχή των εμπειρογνωμόνων σε ομοιοπαθητικά φάρμακα[semigr ]

19. καλεί την Επιτροπή, το αργότερο τρία έτη μετά την έναρξη εφαρμογής των τοιουτοτρόπως τροποποιηθεισών οδηγιών, να υποβάλει έκθεση προς το Ευρωπαϊκό Κοινοβούλιο και το Συμβούλιο για την κατάσταση των πραγμάτων όσον αφορά την ενοποίηση της αγοράς και την ελεύθερη κυκλοφορία των ομοιοπαθητικών φαρμάκων[semigr ]

20. ζητεί από την Επιτροπή να υποβάλει έκθεση σχετικά με τις μελέτες και έρευνες για τη διαπίστωση της αποτελεσματικότητας των ομοιοπαθητικών και άλλων μη συμβατικών τρόπων θεραπείας στο πλαίσιο του κοινοτικού προγράμματος έρευνας και τεχνολογικής ανάπτυξης για τη βιοϊατρική (κονδύλιο του προϋπολογισμού B6-7142)[semigr ]

21. στο πλαίσιο του βιοϊατρικού τομέα του πέμπτου προγράμματος - πλαισίου για την έρευνα και την τεχνολογική ανάπτυξη θα έπρεπε να ενισχυθούν, με βάση την έκθεση που ζητείται στο σημείο 9, ερευνητικές δραστηριότητες στον τομέα της εναλλακτικής ιατρικής, λαμβάνοντας υπόψη ατομικές και ολιστικές προσεγγίσεις, τον προληπτικό ρόλο και τις ιδιαιτερότητες των εναλλακτικών ιατρικών επιστημών. Στις ερευνητικές αυτές δράσεις συγκαταλέγονται προγράμματα για τη βασική έρευνα στην ομοιοπαθητική - τα οποία πρέπει να πραγματοποιούνται από ιδρύματα βιοϊατρικής - κυρίως για την ερμηνεία των ομοιοπαθητικών δυναμοποιήσεων και την απόδειξη της αποτελεσματικότητας υψηλών ομοιοπαθητικών διαλυμάτων, καθώς και προγράμματα για την ενίσχυση της ανταλλαγής, σε διεθνές επίπεδο, των εμπειριών που έχουν αποκτήσει οι ειδικοί επί της ομοιοπαθητικής[semigr ]22. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών